[{"text_idx": "#000000", "text": "TEJO pripensas siajn politikajn poziciojn"}, {"text_idx": "#000001", "text": "Same kiel UEA, ankau\u0306 g\u0302ia nun sendependa junulara sekcio TEJO estas lau\u0306statute politike neu\u0306trala. Tamen la gvidantoj de TEJO nun ekdiskutas, kiajn politikajn poziciojn la asocio alprenu."}, {"text_idx": "#000002", "text": "En la komitata diskutejo de TEJO komencig\u0302is diskuto pri la temo \u201cPolitikaj pozicioj de TEJO\u201d. La diskuton komencis komitatano Francesco Maurelli, rakontante ke la temo estis pritraktita dum tiel nomata \u201cKER-tago\u201d. \u201cKER\u201c en la TEJO-lingvo signifas \u201cKomisiono pri eksteraj rilatoj\", kaj lau\u0306 Maurelli la temo tre gravas por la kontaktoj de TEJO \u201cen la tutmonda junulara scenejo\u201d."}, {"text_idx": "#000003", "text": "La partoprenintoj de la KER-tago lau\u0306 Maurelli identigis dek temojn, pri kiuj TEJO devus ellabori citeblan dokumenton. Inter la temoj estas demokratio, genra egaleco, rifug\u0302intoj, eu\u0306ropa identeco kaj la estonteco de EU, lingvopolitikoj kaj religioj."}, {"text_idx": "#000004", "text": "La celo lau\u0306 li nun estas, ke okazu diskuto pri la sinteno de TEJO al la menciitaj temoj, g\u0302is la 1-a de au\u0306gusto c\u0302iuj komitatanoj povu proponi amendojn al prezentitaj malnetoj, kaj poste traktu la pretajn dokumentojn."}, {"text_idx": "#000006", "text": "\u2013 En la statuto estas jam klare difinite: TEJO estas neu\u0306trala pri aferoj nerilataj al g\u0302iaj celoj. Kial tio ne sufic\u0302as? skribas Tomasz Szymula."}, {"text_idx": "#000007", "text": "Komitatano Pe\u0301ter Garami samopinias, kaj aldonas argumentojn pri tio, kial ne eblas, ke TEJO ellaboru komunan sintenon al la menciitaj temoj, ekzemple \u201cdau\u0306ripova evoluo\u201d."}, {"text_idx": "#000009", "text": "Precipe la temo \u201crifug\u0302intoj\u201d lau\u0306 li estas tute tro politika, por ke TEJO difinu oficialan starpunkton pri g\u0302i."}, {"text_idx": "#000012", "text": "\u2013 Tiu c\u0302i ec\u0302 por s\u0302erco estas malbona. Esperanto kaj ec\u0302 TEJO devas esti religie neu\u0306trala. Jam tro multe da novuloj c\u0302esis en Hungario c\u0302ar la ag\u0302aj movadanoj ne respektis la religio-neu\u0306tralecon kaj c\u0302iam kverelis au\u0306 s\u0302ercis pri aliaj religioj."}, {"text_idx": "#000013", "text": "Anstatau\u0306 dedic\u0302i tempon al politikaj temoj, TEJO lau\u0306 Pe\u0301ter Garami devus dedic\u0302i tempon ekzemple al ellaborado de moderna lernilo, al diskuto pri la celoj kaj uzebloj de Esperanto, kaj al disponigo de modernaj, bonkvalitaj enhavoj en Esperanto."}, {"text_idx": "#000017", "text": "TEJO lau\u0306 li povus ekzemple kontribui al la celoj pri dau\u0306ripova evoluo, aprobitaj de Unuig\u0302intaj Nacioj, c\u0302ar c\u0302iuj landoj konsentis kontribui al ili:"}, {"text_idx": "#000019", "text": "G\u0302enerala sekretario Charlotte Scherping same emfazis, ke indas ligi la celojn de TEJO al la celoj de UN pri dau\u0306ripova evoluo, kaj montri, kiel Esperanto povas helpi atingi tiujn celojn."}, {"text_idx": "#000020", "text": "\u2013 Laboro je multaj niveloj estas bezonata, kaj konkreta instruado en lernejoj, bonaj enretaj lerniloj, kaj bonaj argumentoj kiel Esperanto povas esti kerna ilo por forigi maljustecon, subteni edukadon de c\u0302iuj kaj kontribui al paco tutmonde."}, {"text_idx": "#000023", "text": "Lau\u0306 s\u0302i estas bezonataj dokumentoj pri la sintenoj de TEJO al diversaj temoj, por ke pli bone eblu klarigi al aliaj asocioj, kion TEJO subtenas, kaj kion TEJO celas per sia \u201cneu\u0306traleco\u201d."}, {"text_idx": "#000024", "text": "Komitatano Kla\u0301ra Ertl g\u0302ojas pro la nekutime vigla diskuto en la komitata listo."}, {"text_idx": "#000026", "text": "Lau\u0306 s\u0302i, la neu\u0306traleco de TEJO devas esti aktiva."}, {"text_idx": "#000029", "text": "\u2013 Havi oficialan pozicion pri temoj ne rekte rilataj al lingvoj tute ne estas problemo por TEJO, sed tute male, tio estas postulata de UN, UNESKO, junularaj forumoj kaj koalicioj al kiuj TEJO kaj UEA apartenas, c\u0302ar sociaj movadoj en nia epoko sin organizas tiel. Se ni limigos nian agadon al subteno de Esperanto por internacia komunikado kaj ignoros c\u0302iujn aliajn demandojn, aliaj organizaj\u0302oj nenion povos fari krom ignori nin."}, {"text_idx": "#000032", "text": "Esperantistoj vivtenas aktivulojn en Afriko"}, {"text_idx": "#000034", "text": "Se la vorto \"demokratio\" sonos en oficialaj dokumentoj de TEJO, tio garantios, ke TEJO falos en vulgaran fipolitikumadon. Sciate ja, lige kio kaj kiacele la vortoj \"demokratio\", \"libero\" ks nun estas uzataj en okcidentaj amaskomunikiloj."}, {"text_idx": "#000035", "text": "kara Igorj Ankau eblas uzi la demokration malvulgare kaj politikon malfie."}, {"text_idx": "#000036", "text": "TEJO rajtas diskuti pri tia eterna demando, same kiel vi kaj mi."}, {"text_idx": "#000038", "text": "Mi tre g\u0302ojas ke la esprimo \"aktiva neu\u0306traleco\" enradikig\u0302is en la debato en TEJO. Neniu atendas de la Esperanto-organizoj ke ili esprimu opinion ekzemple pri atomenergio au\u0306 kanabo; oni povas diskuti tiujn temojn inter si, se oni volas, sed tio ne koncernas la organizojn. Aliflanke, en nia mondo ankorau\u0306 estas tiel ke neu\u0306traleco inter la nacioj estas tre malaprobata sinteno. Principe c\u0302iu civitano devas esti fanatike preta morti kaj mortigi pro la interesoj de sia nacio, interesoj internaciaj ne vere estas agnoskataj. Do se oni iom esploras la demandon, eble oni konkludos ke la pure _politika_ neu\u0306traleco estas preskau\u0306 senproblema. La neu\u0306traleco estos aktiva c\u0302efe en aliaj kampoj."}, {"text_idx": "#000039", "text": "Kara s-ano Jens : vi pravas Zamenhof mem instruis en la ekzercaro deFdE \" morti pro patrujo estas agrable \"\nChia E- organizajho , chiu E-.isto rajtas esprimi sian opinion pri politiko. Tial ekzistas FA \u2013 au ech proletaj E- asocioj ( SAT kaj EC)\nLa neutraleco inter la nacioj estas plej vaste aprobata- per la silenta, muta, plimulto .Via lasta frazo shajnas al mi enigma."}, {"text_idx": "#000041", "text": "Eble la plej efika potenco por unuigi la homaron estas nek Esperanto, nek Cxinolingvo, nek Hispanolingvo, nek Usonolingvo. Gxi estas nek religio nek filosofio. Gxi estas nek scienco, nek magio."}, {"text_idx": "#000042", "text": "Gxi estas mono. Cxu mi pravas aux ne?"}, {"text_idx": "#000043", "text": "Nu, vi povas esti trankvila pri la unuigxo jam nun: Usono ja \"unuigis\" tutan homaron per mono...per sia mono"}, {"text_idx": "#000044", "text": "Ju pli s\u0302rumpas la membraro de TEJO kaj g\u0302ia por-Esperanta agado, des pli kreskas g\u0302ia agado en \"KER\". Oni iras senpage al eventoj de internaciaj junularaj organizoj, diskutas tie en la angla pri politikaj temoj, kelkaj aktivuloj ec\u0302 investas multan sian tempon en kunestradon de tiaj platformoj. Eble kelkaj junuloj au\u0306das pro tio pri la ekzisto de \"World Esperanto Youth Organisation\", sed la efiko de tia agado por kreskigo de la Esperantistaro kaj ec\u0302 mem de la TEJO-membraro estas apenau\u0306a."}, {"text_idx": "#000045", "text": "S\u0302ajnas ec\u0302 ke TEJO lastatempe preferas okupig\u0302i preskau\u0306 ekskluzive nur pri la temoj, pri kiuj g\u0302i lau\u0306 sia statuto estas neu\u0306trala. Tiel ekzemple \"genra egaleco\" ripete farig\u0302as c\u0302eftemo de Kontakto kaj c\u0302i-jare ec\u0302 de la IJK (kun speciala trejnado dum la arang\u0302o kaj aparta subpag\u0302aro c\u0302e ), kaj ankau\u0306 inter la proponitaj politikpoziciaj temo g\u0302i okupas lokon 4 el 10. Eble tiu temo persone gravas por iuj TEJO-anoj, sed ne pri tiu c\u0302i nerilata kaj partia temo c\u0302efokupig\u0302u la tegmenta organizo de la esperantistaro, des pli kiam g\u0302i situas en dau\u0306ra hommanko. Pri la grando de propra membraro TEJO ja pro honto preferas jam kelkajn jarojn silenti kaj plejmulto de la landaj sekcioj apenau\u0306 sukcesas nomumi sian komitatanon. Troa okupig\u0302ado pri partiaj temoj kaj forlogas tempon kaj atenton de la jamaj membroj, kaj forlogas iujn eventualajn membrojn kiuj preferos ne membrig\u0302i, kaj povas allogi nur pliajn tiajn homojn kiuj ankorau\u0306 pli profundigos tiun direktig\u0302on malprofite al la baza pri-Esperanta."}, {"text_idx": "#000047", "text": "Mi ne bone komprenis la sencon de la frapvorto \"neutraleco\". Mi iam pensis, ke ghi signifas, ke oni ne prenas pozicion pri temoj ekster la lingva temo. Sed ekz-e en la statuto de TEJO (kaj multaj statutoj de E-organizoj havas similajn partojn) mi legas \u00a7 5 \u2013 Neutraleco \u2013 frazo 1:"}, {"text_idx": "#000048", "text": "\"TEJO kontrau\u0306as diskriminacion rilate al nacieco, raso, sekso, seksa orientig\u0302o, handikapeco, religio, politiko, socia deveno kaj lingvo.\""}, {"text_idx": "#000049", "text": "Tie TEJO ja prenis pozicion pri eksterlingvaj temoj (chu ghustan pozicion au ne, tio estas alia temo). Do, shajne mi alie interpretas la vorton \"neutraleco\" ol ekz-e TEJO."}, {"text_idx": "#000051", "text": "> Havi oficialan pozicion pri temoj ne rekte rilataj al lingvoj tute ne estas problemo por TEJO,\n> sed tute male, tio estas postulata de UN, UNESKO, junularaj forumoj kaj koalicioj al kiuj\n> TEJO kaj UEA apartenas, c\u0302ar sociaj movadoj en nia epoko sin organizas tiel. Se ni limigos\n> nian agadon al subteno de Esperanto por internacia komunikado kaj ignoros c\u0302iujn aliajn\n> demandojn, aliaj organizaj\u0302oj nenion povos fari krom ignori nin."}, {"text_idx": "#000057", "text": "Kial ne anstatau\u0306 perforti revortigon de la fundaj dokumentoj de la Esperanto-organizaj\u0302oj au\u0306 ec\u0302 pli dang\u0302ere agi en absoluta malrespekto al la esenco de tiuj dokumentoj, la organizemaj organizas apartajn forumojn kaj diskutgrupojn, koteriojn kaj klikojn, fakajn asociojn kaj f*kajn rondojn, kie la homoj KIUJ DIVIDAS APARTAJN INTERESOJN, ne nepre SAMAJN OPINIOJN, povu libere kaj g\u0302issate diskuti, disputi, klopodi konvinki unu la alian, batali kaj repacig\u0302i, sub la au\u0306spicio de la Esperanto-organizaj\u0302o sed neniam nome de g\u0302i. Tio donas la eblecon al tiuj, kiuj konsideras ke kelkaj temoj au\u0306 pozicioj estas dang\u0302eraj, g\u0302enaj, kontrau\u0306aj al siaj konvinkoj kaj ideologio, distanci sin de tiuj apartaj grupoj sen distancig\u0302i de la Asocio, kiu estu tegmento por c\u0302iuj, kiuj volas uzi la Internacian Lingvon por internacia komunikado, ec\u0302 se ili kontrau\u0306as la sciencon pri tutmonda varmig\u0302o, opinias ke geedizig\u0302o okazu nur inter unu viro kaj unu virino, ke \u201cla boato estas plenplena en Germanio\u201d, ke la mondo eniros apokalipson dum la venontaj kvin jaroj, ktp, ktp. Se oni fermas la pordon kaj lasas ekstere c\u0302iujn, kiuj malsamopinias, oni neniam sukcesos ec\u0302 ete influi, eduki, motivigi ilin al s\u0302ang\u0302ig\u0302o kaj al paca kunvivado."}, {"text_idx": "#000066", "text": "Alig\u0302i al 400 aliaj abonantoj"}]